CELEX: E2018C0018
Language: lt
Date: 2018-02-09 00:00:00
Title: 2018 m. vasario 9 d. ELPA priežiūros institucijos deleguotasis sprendimas Nr. 18/18/COL dėl Marteilia refringens ir Bonamia ostreae neužkrėstos teritorijos statuso suteikimo Norvegijai [2018/1196]

23.8.2018   
               
               
                  LT
               
               
                  Europos Sąjungos oficialusis leidinys
               
               
                  L 214/5
               
            
         ELPA PRIEŽIŪROS INSTITUCIJOS DELEGUOTASIS SPRENDIMAS
         Nr. 18/18/COL
         2018 m. vasario 9 d.
         dėl Marteilia refringens ir Bonamia ostreae neužkrėstos teritorijos statuso suteikimo Norvegijai [2018/1196]
         ELPA PRIEŽIŪROS INSTITUCIJA,
         atsižvelgdama į Europos ekonominės erdvės susitarimą, ypač į jo 109 straipsnį ir 1 protokolą,
         atsižvelgdama į ELPA valstybių susitarimą dėl Priežiūros institucijos ir Teisingumo Teismo įsteigimo, ypač į jo 5 straipsnio 2 dalies d punktą ir 1 protokolą,
         atsižvelgdama į EEE susitarimo I priedo I skyriaus 3.1 dalies 8a punkte nurodytą teisės aktą, t. y. 2006 m. spalio 24 d. Tarybos direktyvą 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (1) (toliau – Direktyva 2006/88/EB) su pakeitimais, suderintą su EEE susitarimu šio susitarimo 1 protokolu, ypač į to akto 53 straipsnį,
         kadangi:
         2010 m. liepos 7 d. sprendimu Nr. 291/10/COL Priežiūros institucija Marteilia refringens ir Bonamia ostreae neužkrėsta teritorija pripažino visą Norvegijos pakrantę, išskyrus pietų Norvegijos Rytų Agderio fiulkę, kiek tai susiję su Bonamia ostreae;
         2017 m. vasario 23 d. Norvegijos maisto saugos tarnyba, naudodamasi Pasaulinės gyvūnų sveikatos organizacijos (OIE) išankstinio perspėjimo sistema (2), pranešė apie įtariamą pietų Norvegijos Hordalando fiulkės Biomlu savivaldybėje esančiame plokščiųjų austrių (Ostrea edulis) akvakultūros ūkyje natūraliai augančių valgomųjų midijų (Mytilus edulis) infekcijos Marteilia refringens atvejį;
         2017 m. vasario 28 d. e. laišku (dokumento Nr. 844246) Norvegijos maisto saugos tarnyba informavo Priežiūros instituciją apie tą patį įtarimą ir apie tai, kad valgomųjų midijų ir plokščiųjų austrių įvežimui į akvakultūros ūkį ir išvežimui iš jo taikomi apribojimai;
         po 2017 m. kovo 16 d. pranešimo per Europos pranešimo apie gyvūnų ligas sistemą (ADNS) Norvegijos maisto saugos tarnyba tą pačią dieną e. laišku (dokumento Nr. 847935) informavo Priežiūros instituciją, kad Europos Sąjungos etaloninė moliuskų ligų tyrimo laboratorija patvirtino ligą ir kad aplink akvakultūros ūkį bus įrengtas izoliuotas plotas;
         Direktyvos 2006/88/EB 53 straipsnio 3 dalyje nustatyta, kad jei epizootinis tyrimas patvirtina didelę tikimybę, jog esama infekcijos, ligos neapimtos atitinkamos valstybės narės, zonos arba teritorinio vieneto statusas yra atšaukiamas laikantis tos tvarkos, pagal kurią buvo suteiktas toks statusas;
         rugsėjo 28 d. Norvegijos prekybos, pramonės ir žuvininkystės ministerija Priežiūros institucijai nusiuntė raštą (dokumento Nr. 875660), prie kurio pridėjo 2017 m. rugsėjo 22 d. Norvegijos maisto saugos tarnybos pranešimą (dokumentas Nr. 875658), kuriame nurodyta, kad priimtas potvarkis, kuriuo Norvegijos Biomlu savivaldybėje (3) turi būti įrengtas izoliuotas Marteilia refringens kontrolės plotas, ir patvirtinta, kad, remiantis atitinkamais nacionalinės teisės aktais (4), „Marteilia refringens atžvilgiu visa Norvegijos pakrantės zona priskiriama I kategorijai, išskyrus Norvegijos Biomlu savivaldybėje esantį izoliuotą plotą“;
         Priežiūros institucija laikosi nuomonės, kad įvykdytos sąlygos panaikinti liga neužkrėstos teritorijos statusą Norvegijos Biomlu savivaldybės paveiktoje geografinėje teritorijoje;
         atitinkamai 2010 m. liepos 7 d. sprendimas Nr. 291/10/COL turėtų būti panaikintas ir pakeistas nauju sprendimu;
         šiame sprendime nustatytos priemonės atitinka ELPA priežiūros institucijai padedančio ELPA veterinarijos komiteto nuomonę,
         PRIĖMĖ ŠĮ SPRENDIMĄ:
         
            1 straipsnis
            Norvegijai suteikiamas Marteilia refringens ir Bonamia ostreae neužkrėstos teritorijos statusas aprašomas priede.
         
         
            2 straipsnis
            Sprendimas Nr. 291/10/COL panaikinamas.
         
         
            3 straipsnis
            Šis sprendimas įsigalioja 2018 m. vasario 8 d.
         
         
            4 straipsnis
            Šis sprendimas skirtas Norvegijai.
         
         
            5 straipsnis
            Šio sprendimo tekstas autentiškas tik anglų kalba.
         
         
            Priimta Briuselyje 2018 m. vasario 9 d.
            
               ELPA priežiūros institucijos vardu, veikdami pagal Deleguotąjį sprendimą Nr. 494/13/COL,
               Högni S. KRISTJÁNSSON
               
                  Atsakingas kolegijos narys
               
               Carsten ZATSCHLER
               
                  Už teisę ir vykdomuosius reikalus atsakingas direktorius, kontrasignuojantis sprendimą
               
            
         
         
            (1)  OL L 328, 2006 11 24, p. 14.
         
            (2)  2017 2 24 Norvegijos perspėjimas OIE.
         
            (3)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377 (Potvarkis dėl izoliuoto ploto Hordalando fiulkės Biomlu savivaldybėje įrengimo, siekiant kovoti su Marteilia refringens sukelta moliuskų liga).
         
            (4)  Forskrift om omsetning av akvakulturdyr og produkter av akvakulturdyr, forebygging og bekjempelse av smittsomme sykdommer hos akvatiske dyr, FOR-2008-06-17-819 (Potvarkis dėl akvakultūros gyvūnų ir akvakultūros gyvūnų produktų pardavimo ir vandens gyvūnų infekcinių ligų prevencijos ir kontrolės).
      
      
         
            PRIEDAS
            
                        1.
                     
                     
                        
                           Marteilia refringens neužkrėsta teritorija yra visa Norvegijos pakrantė, išskyrus pietų Norvegijos Hordalando fiulkės Biomlu savivaldybėje esantį izoliuotą plotą, kurio teritorija pagal Norvegijos potvarkio dėl izoliuoto ploto Hordalando fiulkės Biomlu savivaldybėje įrengimo, siekiant kovoti su Marteilia refringens sukelta moliuskų liga, 2 punktą (FOR-2017-09-08-1377) (toliau – potvarkis) (1), ribojama tiesios linijos, einančios nuo:
                        
                                    —
                                 
                                 
                                    pietiniame Sturdo salos kyšulyje esančio taško (59° 44,805′ šiaurės platumos; 5° 27,560′ rytų ilgumos) pietų kryptimi iki
                                 
                              
                                    —
                                 
                                 
                                    Biomlu ir Sveju savivaldybių ribos, toliau šių savivaldybių riba pietvakarių kryptimi iki
                                 
                              
                                    —
                                 
                                 
                                    jūroje esančio taško (59° 34,420′ šiaurės platumos; 5° 14,623′ rytų ilgumos), toliau vakarų kryptimi iki jūroje esančio taško (59° 33,72′ šiaurės platumos; 5° 05,46′ rytų ilgumos). Toliau linija eina šiaurės kryptimi iki Biomlu ir Austevolio savivaldybių ribos ir šių savivaldybių riba vakarų kryptimi iki
                                 
                              
                                    —
                                 
                                 
                                    jūroje esančio taško (59° 59,948′ šiaurės platumos; 5° 19,629′ rytų ilgumos), toliau pietų–pietvakarių kryptimi iki
                                 
                              
                                    —
                                 
                                 
                                    šiauriniame Sturdo salos kyšulyje esančio taško (59° 58,917′ šiaurės platumos; 5° 19,114′ rytų ilgumos).
                                 
                              Prie potvarkio pridėtas izoliuoto ploto žemėlapis pateikiamas šio sprendimo priedėlyje.
                     
                  
                        2.
                     
                     
                        Visa Norvegijos pakrantė yra Bonamia ostreae neužkrėsta teritorija, išskyrus
                        
                                    —
                                 
                                 
                                    pietų Norvegijos Rytų Agderio fiulkę.
                                 
                              
                  
               
                  Priedėlis
                  
            
            
               (1)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377.